لیبی ساحل‌لرینده قاچقین لارین اولدوغو قاییق باتیب، نتیجه‌ده آزی 74 نفر اؤلوب.
بو باره‌ده اولوسلار آراسی کوچ تشکیلاتی (IOM) معلومات یاییب.
معلوماتا گؤره، حادثه حمص لیمان شهری یاخینلیغیندا باش وئریب. عمومی‌لیکده گمیده 120-دن چوخ آدام اولوب. اونلاردان 47-سی ساحل محافظه‌سی و یئرلی بالیقچی‌لار طرفیندن سودان چیخاریلیب. قورتاریجیلار 31 نفرین جسدینی تاپیب‌لار، قالان‌لارین آختاریشی داوام ائدیر.
اولوسلار آراسی کوچ تشکیلاتی‌نین لیبی عذره دیرئکتورو فدریکو سودا آد چکمه‌دن "مودافعه‌سیز مین‌لرله اینسان هم دنیزده، هم ده قورودا بو پروبلئمین حلینده آدیم آتیلماماسی‌نین بدلینی اؤدییر" دئییب.
تشکیلات همچنین قئید ائدیب کی، تکجه بو ایل آوروپا ساحل‌لرینه چیخماغا جهد ائدن آزی 900 نفر آغ دنیزینده بوغولوب.
